औ लिकाया गावनो बुंदों, बियो धोनि नखरखौ मुगैनाय मोनसै । धोनि नखरखौ धोन खुबेर होननानैबो बुंसै । जाहोनाव बियो आंबादि नेहाद गावस्रानि सिनि दारिमिनावनो खामानि मावहैनाय सेंग्राखौनोदि अरायनि थाखै सानखुमागासिनो दङमोन । ओंखायनोथ’ आं फैजेननायनि दानमोनसेनिफ्रायनो बियो आंनि सोमोन्दै मोन्थिनो हांखुरै खुनले खुनले आंखौ बुंनो खावलायबाय थादोंमोन । आंनि नखरनि सोमोन्दै आरो आंनि गोसो थोनाय सिख्ला दंनाय दङैनि सोमोन्दै मोन्थिनो हांंखुरैनोथ’ आंखौ Marine Drive आव बेरायनो लांलायदोंमोन । लिकानिनो बै जिउ गोनां गोजाम समफोरनि थाखायनोथ’ बिफा प्रभिनाबो जानांगौ दहाय जेबो  गोरा खोथा बुंहरनो हायाखिसै । आंबोलाय फरायद्रायै नङा । HS खौ फोजोबनानै राहा मोनैयाव लिका मोनहानि दारिमिनावमोन ।